Arutelu:Maarja - Vikipeedia, vaba entsüklopeedia

# Arutelu:Maarja

### Allikas: Vikipeedia

Pealkiri võiks ehk olla lihtsalt "Maarja". Andres 16. oktoober 2005, kell 12.27 (UTC)

  Ja siis, kui keegi tahab lauljast lugeda, peab tegema läbi teekonna Maarja -> Maarja (täpsustus) -> Maarja (laulja). Kas nii? Taivo 16. oktoober 2005, kell 12.35 (UTC)

    Põhimõtteliselt küll. Nimi on ju pärit Neitsi Maarja nimest. Pealegi on vaieldav, kas Maarja oli neitsi. Mis puutub Maarjasse, siis "Maarja" nime kasutab ta minu teada välismaal. Eestis on ta Maarja-Liis, ja artikli nimi peaks olema pigem Maarja-Liis Ilus. Andres 16. oktoober 2005, kell 12.58 (UTC)

Jeesuse ema kutsuti tema eluajal tõesti eestipärasemalt Maarjaks, kuid pooldan siiski Neitsi Maarja kasutamist, kuna tegu on lahutamatu tiitliga, mille sünonüüm on Jumalaema. Sama lahutamatu on Jeesus Kristus.

Kalev

  Ka Jeesuse Kristuse kohta on meil artikkel Jeesus, kuigi tal on "lahutamatu" tiitel Kristus. Asi on selles, et seda tiitlit tunnustavad ainult kristlased, ja needki vist mitte kõik.

  Peale, selle, "Jumalaema" (nagu ka "Jumalasünnitaja") ei ole "Neitsi" sünonüüm, vaid teine tiitel. Andres 9. november 2005, kell 07.13 (UTC)

Täpsustuseks: Neitsi Maarja - Jumalaema. Maarja lehekülg võiks pigem sisaldada täpsustavaid viiteid teiste Maarjate juurde, keda lisandub peale M-L Ilusa kindlasti vikipeediasse veel. Nii et kui keegi otsib siit tulevikus Maarjat, oleks tal sellel leheküljel võimalik oma otsingut täpsustada.

Kalev

  Artikli päises on toodud viide leheküljele Maarja (täpsustus). Seal saabki loetleda teised Maarjad. Mõeldav on muidugi ka Sinu lahendus, kuid ülalmainitud põhjusel eelistan ma praegust lahendust. Andres 9. november 2005, kell 09.08 (UTC)

  Üks asi veel. Õigeusu kirikus ei öelda "Neitsi Maarja", vaid tiitlid on "Ikkaneitsi" ja "Jumalasünnitaja". Andres 9. november 2005, kell 09.52 (UTC)

arvestades muutustega eesti muusikataevas võiks ka minu arvates see artikkel siiski pealkirja neitsi Maarja kanda - Ahsoous 2. märts 2006, kell 22.43 (UTC)

Kas uues Testamendis on otseselt öeldud, et ta oli neitsi ja viljastati Pühast Vaimust? Andres 29. märts 2007, kell 05:29 (UTC)

Kas alustame piiblitunniga? Matt 1:18-25

18. Jeesuse Kristuse sündimisega oli aga nõnda. Tema ema Maarja, kes oli Joosepiga kihlatud, leidis enne enda kojuviimist, et ta ootab Pühast Vaimust last. 19. Tema mees Joosep aga, kes oli õiglane ega tahtnud teda avalikult häbistada, võttis nõuks ta salaja minema saata. 20. Aga kui ta seda mõtles, vaata, siis ilmus talle unenäos Issanda ingel, kes ütles: "Joosep, Taaveti poeg, ära karda oma naist Maarjat enese juurde võtta, sest laps, keda ta kannab, on Pühast Vaimust. 21. Ta toob ilmale poja ning sina paned talle nimeks Jeesus, sest tema päästab oma rahva nende pattudest." 22. Kõik see sündis, et läheks täide, mida Issand on rääkinud prohveti kaudu: 23. "Ennäe, neitsi jääb lapseootele ja toob ilmale poja, ja teda hüütakse nimega Immaanuel", see on tõlkes: Jumal on meiega. 24. Kui Joosep unest ärkas, tegi ta nõnda, nagu Issanda ingel oli teda käskinud. Ta võttis oma naise enese juurde, 25. ent ei puutunud temasse, enne kui Maarja oli poja ilmale toonud. Ja ta pani lapsele nimeks Jeesus.

--Lulu 29. märts 2007, kell 09:53 (UTC)

    Aitäh tunni eest! See tund peaks ka artiklis sees olema. Andres 29. märts 2007, kell 11:21 (UTC)

Välja otsitud andmebaasist "http://et.wikipedia.org../../../m/a/a/Arutelu%7EMaarja_3826.html"

##### Views

- Artikkel
- Arutelu
- Viimane redaktsioon

##### Otsi